L 171/16 Den Europæiske Unions Tidende 1.7.2008 KOMMISSIONENS DIREKTIV 2008/67/EF af 30. juni 2008 om ændring af Rådets direktiv 96/98/EF om udstyr på skibe (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 97/98/EF af 20. december 1996 om udstyr på skibe (1), særlig artikel 17, og ud fra følgende betragtninger: (1) — Internationale konventioner og prøvningsstandarder skal anvendes i forbindelse med direktiv 96/98/EF i den gældende affattelse. (2) Da der siden den 1. juli 2002, hvor direktiv 96/98/EF senest er ændret, er foretaget ændringer i internationale konventioner og gældende prøvningsstandarder, bør disse ændringer af klarhedshensyn indarbejdes i nævnte direktiv. (3) — Den Internationale Søfartsorganisation og de europæiske standardiseringsorganisationer har vedtaget standarder, herunder detaljerede prøvningsstandarder, for en del af det udstyr, der er opført i bilag A.2 til direktiv 96/98/EF, eller som anses for relevant i forbindelse med nævnte direktiv, selv om det ikke er opført i nævnte bilag. Sådant udstyr bør tilføjes i bilag A.1 eller overføres fra bilag A.2 til bilag A.1, alt efter omstændighederne. (4) — Direktiv 96/98/EF bør derfor ændres i overensstemmelse hermed. (5) — Foranstaltningerne i dette direktiv er i overensstemmelse med udtalelse fra Udvalget for Sikkerhed til Søs, der er nedsat ved FEuropa-Parlamentets og Rådets direktiv 2002/84/EF — (!) EFT L 46 af 17.2.1997, s. 25. Senest ændret ved Europa-Parlamen- tets og Rådets direktiv 2002/84/EF (EFT L 324 af 29.11.2002, s. 53). UDSTEDT FØLGENDE DIREKTIV: Artikel 1 Bilag A til direktiv 96/98/EF erstattes af teksten i bilaget til nærværende direktiv. Artikel 2 Udstyr, der under »udstyrets betegnelse« i bilag A.1 er betegnet som »nyt« eller er overført fra bilag A.2 til bilag A.1, og som er fremstillet inden datoen i artikel 3, stk. 1, i overensstemmelse med procedurer for typegodkendelse, der allerede var i kraft i en medlemsstat inden den nævnte dato, kan markedsføres og installeres om bord på et EF-skib i op til to år fra nævnte dato. Artikel 3 Gennemførelse 1. Medlemsstaterne vedtager og offentliggør senest den 21. juli 2009 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenlignings- tabel, som viser sammenhængen mellem de pågældende bestemmelser og dette direktiv. De anvender disse bestemmelser senest 21. juli 2009. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. 2. Medlemsstaterne tilsender Kommissionen de vigtigste na- tionale bestemmelser, som de udsteder på det område, der er omfattet af dette direktiv.